
ALSÓSZENTIVÁN KÖZSÉG ÖNKORMÁNYZATA
POLGÁRMESTERE

1. Napirend

Előterjesztés az Alapi Közös Önkormányzati Hivatal közös fenntartásából Alsószentiván  Község Önkormányzata kiválására és a tagok közötti közös elszámolásra Megállapodás megkötésére, továbbá a Cecei Közös Önkormányzati Hivatal közös fenntartásához csatlakozásra.


Tisztelt Képviselőtestület!


Az Alapi Közös Önkormányzati Hivatal 2013. február 1.-napjával történő létrehozásában és fenntartásában Alap Község Önkormányzata Képviselőtestülete 7/2013. (I.24.) számú határozatával, Sárszentágota Község Önkormányzata Képviselőtestülete 8/2013. (I.24.) és Alsószentiván Község Önkormányzata Képviselőtestülete 3/2013. (I.24.) számú határozatával jóváhagyott Megállapodásban foglalt tartalommal állapodtak meg. Az Alapi Közös Önkormányzati Hivatal állandó kirendeltségeként működik az Alsószentiváni Kirendeltség. 

A Magyarország helyi önkormányzatairól szóló 2011. évi CLXXXIX. törvény – Mötv. - 85. § (3) bekezdése a közös önkormányzati hivatal létrehozására, avagy megszüntetésére vonatkozó megállapodás megkötésére az önkormányzati választások napját követő 60 napon belül ad lehetőséget. Alsószentiván Község Önkormányzata dönt arról, hogy az Alapi Közös Önkormányzati Hivatal közös fenntartásból kiválik, s ezen döntésére figyelemmel kezdeményezi az Alapi Közös Önkormányzati Hivatal közös fenntartásából a tagi jogviszonyának megszüntetésére vonatkozó Megállapodás megkötését, melynek alapján a Alapi Közös Önkormányzati Hivatal Alsószentiváni Kirendeltsége megszűnik.

Alsószentiván Község Önkormányzata az Alapi Közös Önkormányzati Hivatal közös fenntartásában: 2024. december 31.-napja 2400 óráig vesz részt, ezen időponttal alapítói, fenntartói joga megszűnik. 

Alsószentiván Község Önkormányzat Képviselőtestülete, Cece Nagyközség Önkormányzata Képviselőtestületével és Vajta Község Önkormányzata Képviselőtestületével állapodik meg a Cecei Közös Önkormányzati Hivatal fenntartásához történő csatlakozás alapján a közös fenntartásban történő részvételben oly módon, hogy a Cecei Közös Önkormányzati Hivatal Kirendeltségeként működik 2025. január 1.-napjától kezdődően az Alsószentiváni Kirendeltség. 

Az Alapi Közös Önkormányzati Hivatal jogfolytonosan tovább működik, költségvetési szervi jogállását a szervezeti egysége megszűnése nem érinti, a Cecei Közös Önkormányzati Hivatal működése szintén jogfolytonos. 

A Közös Önkormányzati Hivatal közös fenntartásával kapcsolatban a tagoknak egymással el kell számolniuk, érintve a közszolgálati jogviszonyban állók jogviszonyának rendezésével és a vagyoni kérdésekkel kapcsolatos területeket is, melyre vonatkozó Megállapodás előkészítése megtörtént. 


A I. határozati javaslat tartalmazza a közös fenntartásból Alsószentiván Község Önkormányzata kiválásának rögzítését. 

A II. határozati javaslat az Alapi Közös Önkormányzati Hivatal fenntartására vonatkozó Megállapodás alapján Alsószentiván Község Önkormányzata tagi jogviszonyának megszüntetésére és a tagok közötti elszámolást tartalmazó Megállapodás elfogadására a döntési javaslat, melynek 1. számú melléklete a Megállapodás. 

A III. határozati javaslat a Cecei Közös Önkormányzati Hivatal közös fenntartásába történő csatlakozási javaslatot tartalmazza.  

Kérem a Tisztelt Képviselőtestületet, hogy az előterjesztést megtárgyalni, s a határozati javaslatokat elfogadni szíveskedjen.

Alsószentiván, 2024. november 11.
	
	Husvéth Imre
	polgármester



I. HATÁROZATI JAVASLAT 
Alapi Közös Önkormányzati Hivatal közös fenntartásából  kiválás.

Alsószentiván Község Önkormányzata Képviselőtestülete a Magyarország helyi önkormányzatairól szóló 2011. évi CLXXXIX. törvény – Mötv. – 85. § (3) bekezdésében foglaltak alapján dönt arról, hogy az Alapi Közös Önkormányzati Hivatal közös fenntartásából kiválik, a közös fenntartásban 2024. december 31.-napja 2400 óráig vesz részt, mely időponttal alapítói, fenntartói joga megszűnik.

1. Alsószentiván Község Önkormányzata Képviselő-testülete felkéri Alap Község Önkormányzata Képviselő-testületét és Sárszentágota Község Önkormányzata Képviselő-testületét, hogy 2025. január 1.-jei kezdő hatállyal a kiválásával egyidejűleg az Alapi Közös Önkormányzati Hivatal közös fenntartásához csatlakozó Nagylók Község Önkormányzat Képviselő-testületével és Hantos Község Önkormányzat Képviselő-testületével az Alapon 2013. január 14.-napján kelt az Alapi Közös Önkormányzati Hivatal létrehozására és működtetésére vonatkozó Megállapodás s annak megfelelően a Közös Önkormányzati Hivatal Alapító Okiratát módosítsák, mely módosításban Alsószentiván Község Önkormányzata Képviselő-testülete a 2024. december 31.-napján alapítói, fenntartói joga megszűnésére tekintettel nem vesz részt.

2. A Képviselőtestület az Alapi Közös Önkormányzati Hivatal létrehozására és működtetésére vonatkozó Megállapodás Alsószentiván Község Önkormányzata kiválására tekintettel a tagi jogviszonyának megszüntetésére közös megegyezéssel Alap Község Önkormányzata Képviselő-testületével és Sárszentágota Község Önkormányzata Képviselő-testületével külön Megállapodást köt.


II. HATÁROZATI JAVASLAT 
Alapi Közös Önkormányzati Hivatal közös fenntartásából Alsószentiván Község Önkormányzata kiválásához kapcsolódó Megállapodás.

Alsószentiván Község Önkormányzata Képviselő-testülete megtárgyalta az Alapi Közös Önkormányzati Hivatal közös fenntartásából Alsószentiván Község Önkormányzata kiválásához kapcsolódó Megállapodás megkötésére vonatkozó előterjesztést, melynek alapján az alábbi döntéseket hozza:

1.	Alsószentiván Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény – Mötv. – 85. § (3) bekezdésében foglaltak alapján Alap Község Önkormányzata Képviselő-testületével és Sárszentágota Község Önkormányzata Képviselő-testületével megállapodik a Képviselő-testület 3/2013. (I.24.) számú határozatával jóváhagyott Alapi Közös Önkormányzati Hivatal létrehozására és működtetésére vonatkozó Megállapodáshoz kapcsolódóan Alsószentiván Község Önkormányzata alapítói, fenntartói jogviszonyának közös megegyezéssel 2024 december 31.-napjával történő megszüntetésében. 

2.	A Képviselőtestület a Közös Önkormányzati Hivatal közös fenntartásából Alsószentiván Község Önkormányzata kiválására és a tagok közötti elszámolásra vonatkozó, a határozat 1. számú mellékletében foglalt tartalmú Megállapodást jóváhagyja s felhatalmazza a polgármestert annak aláírására.

Felelős:	Husvéth Imre
				polgármester
Határidő:	azonnal

3.	A Képviselő testület felkéri az Alapi Közös Önkormányzati Hivatalt vezető Jegyzőt és a Polgármestert, hogy az elszámolásban foglaltak végrehajtása érdekében a szükséges intézkedéseket tegye meg, a Magyar Államkincstár Fejér Vármegyei Igazgatóságához a közös fenntartás megszüntetéséhez kapcsolódóan az állami költségvetési támogatások igénybejelentése módosítása előkészítéséről intézkedjen, s gondoskodjon a család- és gyermekjóléti szolgáltatás működési területének változásából származó szükséges intézkedések megtételéről. 
	
Felelős:	Husvéth Imre 
			polgármester
Csalovszkiné Mezei Zsuzsanna 
				jegyző
Határidő:	folyamatos, 2024. december 31.  

4.	A Képviselő-testület felkéri a jegyzőt, hogy az Alsószentiván Kirendeltségen foglalkoztatott köztisztviselők továbbfoglalkoztatása tekintetében a közszolgálati tisztviselőkről szóló 2011. évi CXCIX. törvény – Kttv. – 59. §-ában foglaltak szerinti munkáltatói intézkedést hozza meg a Cecei Közös Önkormányzati Hivatal jegyzőjével együttműködve. 

Felelős:	Csalovszkiné Mezei Zsuzsanna
				jegyző
Határidő:	2024. december 31.

II. határozati javaslat 1. melléklete
MEGÁLLAPODÁS
az Alapi Közös Önkormányzati Hivatal közös fenntartásában Alsószentiván Község Önkormányzata alapítói, fenntartói jogviszonyának megszüntetésére és a tagok közötti elszámolásra.

amely létrejött az Alapi Közös Önkormányzati Hivatal fenntartó Önkormányzatai: 

Alap Község Önkormányzata – székhelye: 7011 Alap Dózsa György utca 31, törzskönyvi azonosító száma: 362434, KSH statisztikai számjele: 15362436-8411-321-07, adószáma: 15362436-2-07, képviseli: Suplicz Attila polgármester,

Sárszentágota Község Önkormányzata – székhelye: 8126 Sárszentágota Május 1. utca 1., törzskönyvi azonosító száma: 727552, KSH statisztikai számjele: 15727550-8411-321-07, adószáma: 15727550-1-07, képviseli: Arany Réka polgármester,

Alsószentiván Község Önkormányzata – székhelye: 7012 Alsószentiván, Béke utca 56/A, törzskönyvi azonosító száma: 364351, KSH statisztikai számjel: 15364359-8411-321-07, adószáma: 15364359-1-07, képviseli: Husvéth Imre polgármester.

között alulírott helyen és időben az alábbi feltételekkel:

1.	Alap Község Önkormányzata Képviselő-testülete a 7/2013. (I.24.) számú határozatával, Sárszentágota Község Önkormányzata Képviselőtestülete 8/2013. (I.24.) számú határozatával és Alsószentiván Község Önkormányzata Képviselőtestülete 3/2013. (I.24.) számú határozatával jóváhagyott Megállapodásban – továbbiakban: Megállapodás - foglalt tartalommal állapodtak meg a Közös Önkormányzati Hivatal 2013. február 1-i kezdő hatályú létrehozásában és működtetésében oly módon, hogy 

	1.1.	a Közös Önkormányzati Hivatal a 2013. január 31.-napján az Mötv. 146/B. § (2) bekezdése alapján megszűnt Alap-Alsószentiván Községek Körjegyzősége, továbbá Sárszentágota Község Önkormányzata Polgármesteri Hivatala  egyesítésével, összeolvadásával jött létre, melynek

	1.2.	állandó Kirendeltségeként működik a fenntartó önkormányzatok által kötött Megállapodásban foglaltak szerint az Alsószentiváni Kirendeltség, továbbá a Sárszentágotai Kirendeltség.

2.	Alsószentiván Község Önkormányzata az Alapi Közös Önkormányzati Hivatal közös fenntartásában 2024. december 31.-napja 2400 órai időpontig vesz részt, melyre tekintettel Alsószentiván Község Önkormányzata Képviselőtestülete kezdeményezésére Alap Község Önkormányzata Képviselőtestülete, Sárszentágota Község Önkormányzata Képviselőtestülete és Alsószentiván Község Önkormányzata Képviselőtestülete az Mötv. 85. § (3) bekezdésében foglaltak alapján megállapodnak abban, hogy Alap Község Önkormányzata Képviselőtestülete Sárszentágota Község Önkormányzata Képviselőtestületével – továbbá a közös fenntartáshoz csatlakozó Nagylók Község Önkormányzat Képviselőtestületével és Hantos Község Önkormányzat Képviselőtestületével - együttesen az Alapi Közös Önkormányzati Hivatal létrehozására és fenntartására vonatkozó 1. pontban részletezett Megállapodást módosítják oly módon, hogy abban fenntartóként Alsószentiván Község Önkormányzata nem vesz részt, mely módosítás 2025. január 1.-napján lép hatályba.
 
3.	Az 1. pontban részletezett Megállapodásban foglaltaknak megfelelően a 2. pontban megjelölt három tag általi közös fenntartás megszüntetése során az alábbiak szerint járnak el annak rögzítésével, hogy Alsószentiván Község Önkormányzata 2025. január 1-i kezdő hatállyal határozatlan időtartamra Cece Nagyközség Önkormányzata Képviselőtestületével és Vajta Község Önkormányzata Képviselőtestületével megállapodik a Cecei Közös Önkormányzati Hivatal közös fenntartásához történő csatlakozásban s annak közös működtetésében. 

3.1.	Az Alapi Közös Önkormányzati Hivatal, mint helyi önkormányzati költségvetési szerv Alsószentiváni Kirendeltsége szervezeti egysége 2024. december 31.-napjával megszűnik.

3.2.	A Cecei Közös Önkormányzati Hivatal nem minősül az Alapi Közös Önkormányzati Hivatal jogutódjának, az Alapi Közös Önkormányzati Hivatal Alsószentiváni Kirendeltsége megszűnésével kapcsolatos valamennyi jogosultság, s vagyoni kihatású kötelezettség Alsószentiván Község Önkormányzata Képviselőtestületét illeti meg és egyben terheli.

4.	A 3. pontban foglaltaknak megfelelően Alap Község Önkormányzata és Sárszentágota  Község Önkormányzata Képviselőtestülete – továbbá Nagylók Község Önkormányzat és Hantos Község Önkormányzat Képviselőtestülete - az Alapi Közös Önkormányzati Hivatal létrehozására és működtetésére vonatkozó Megállapodást módosítják, s azt követően a Közös Önkormányzati Hivatal Alapító Okiratának 2025. január 1-jei hatállyal módosításáról döntenek, mely változatlan elnevezéssel jogfolytonosan működik.

Alsószentiván Község Önkormányzata Képviselőtestülete, Cece Nagyközség Önkormányzata Képviselőtestületével és Vajta Község Önkormányzata Képviselőtestületével együtt a Cecei Közös Önkormányzati Hivatal közös létrehozására és működtetésére vonatkozó Megállapodást ugyanezen hatállyal közös megegyezéssel módosítják, s a Cecei Közös Önkormányzati Hivatal Alapító Okiratát módosítják, melyben telephelyként az Alsószentiváni Kirendeltség megnevezést nyer.

5.	Az Önkormányzatok Képviselőtestületei közösen rögzítik, hogy az Alapi Közös Önkormányzati Hivatal közös fenntartási időtartama alatt közös tulajdon közöttük nem keletkezett, e körben elszámolás nem szükséges.

5.1.	Az ASP rendszer kiépítéséhez kapcsolódóan pályázat útján számítástechnikai eszközök beszerzésére került sor, mely eszközök a székhelyhivatalban és a Alsószentiváni, illetőleg Sárszentágotai Kirendeltségen is telepítést nyertek. 

E körben megállapodnak abban, hogy a pályázat keretében a Alsószentiváni Kirendeltségre telepített eszközök – 2 db. asztali számítógép, 2 db. monitor - tulajdonjoga Alsószentiván Község Önkormányzata részére térítésmentesen átadásra kerül annak rögzítésével, hogy a támogatási szerződésben foglalt fenntartási időtartam már lejárt, melyre tekintettel annak módosítása nem szükséges.

5.2.	Az 1. pontban nevesített Megállapodás 19. pontja alapján az Alapi Közös Önkormányzati Hivatal részére az Alsószentiváni Kirendeltség elhelyezését biztosító ingatlanra vonatkozó és a 3. számú mellékletben rögzített vagyontárgyakra vonatkozó térítésmentes használati jog 2024. december 31.-napjával megszűnik oly módon, hogy ezen vagyontárgyak birtokba bocsátása Alsószentiván Község Önkormányzata Képviselőtestülete kifejezett rendelkezése szerint a térítésmentes használati jog új jogosultja a Cecei Közös Önkormányzati Hivatal részére történjen meg 2024. december 31.-napjáig.

5.3.	Az Alapi Közös Önkormányzati Hivatal által olyan ingó vagyontárgy beszerzése nem történt, mely a Alsószentiváni Kirendeltségen biztosította volna a munkavégzést, ezáltal annak tulajdonba adása nem szükséges.  

 6.	Az Alapi Közös Önkormányzati Hivatal Alsószentiváni Kirendeltségén köztisztviselői álláshelyeken foglalkoztatott 2 fő köztisztviselő 2025. január 1.-napjával történő végleges áthelyezésében állapodnak meg a Képviselőtestületek, akiknek továbbfoglalkoztatását a Cecei Közös Önkormányzati Hivatal költségvetési szervnél, annak Alsószentiváni Kirendeltségénél Alsószentiván Község Önkormányzata biztosítja.

Az Alapi Közös Önkormányzati Hivatal Alapító Okiratának 4. pont szerinti módosítása a jegyző és a többi köztisztviselő kinevezését nem érinti, azok változatlanul fennállnak.

7.	Az Alapi Közös Önkormányzati Hivatal átszervezése, illetékességi és működési területének változása, továbbá Alsószentiván Község Önkormányzata Cecei Közös Önkormányzati Hivatal közös fenntartásához történő csatlakozása a család- és gyermekjóléti szolgálati feladatok ellátását is érinti azon tényre figyelemmel, hogy a szociális igazgatásról és szociális ellátásokról szóló 1993. évi III. törvény – Sztv. – 86. § (1) bekezdés a) pontja és a gyermek védelméről és gyámügyi igazgatásról szóló 1997. évi XXXI. tv. – Gyvt. – 94. § (2a) bekezdése a közös önkormányzati hivatal székhelyönkormányzata terhére állapítja meg a család- és gyermekvédelmi szolgálat működtetési kötelezettségét. 

7.1.	Alsószentiván közigazgatási területére nézve a család- és gyermekjóléti szolgálati feladatok ellátása az Alapi Közös Önkormányzati Hivatal székhelyönkormányzata feladatkörébe tartozik, akinek tagi részvételével a Dél-Mezőföldi Többcélú Társulás látja el ezen feladatokat.

7.2.	2025. január 1.-napjától kezdődően a Dél-Mezőföldi Többcélú Társulás tagjaként Cece Nagyközség Önkormányzata részvételével történik Alsószentiván közigazgatási területére kiterjedően a család- és gyermekjóléti szolgálati feladatok Társulás általi teljesítése. 

	Az Önkormányzatok Képviselőtestületei megállapodnak abban, hogy a társulási feladatellátás tekintetében a Társulási Megállapodás módosítását, s a feladatellátást érintő adatok módosulása tekintetében a szolgáltatói nyilvántartásba bejegyzett adatok módosítási eljárását kezdeményezik.  




8.	Állami támogatással és egyéb követelésekkel – kötelezettségekkel kapcsolatos elszámolás:

	8.1.	Az Alapi Közös Önkormányzati Hivatal székhely önkormányzata Alap Község Önkormányzata igényelte a Közös Önkormányzati Hivatal működéséhez az állami támogatást, mellyel történő elszámolási kötelezettség Alap Község Önkormányzatát terheli. 

	8.2.	Amennyiben a közös fenntartás időtartama alatt állami költségvetési jogosulatlan igénybevétel történt, úgy annak jogerős megállapítását követően az érintett Önkormányzatok annak jogkövetkezményei viselése tekintetében egyeztetnek, s egymással elszámolnak. 

8.3.	Az államháztartás számviteléről szóló 4/2013. (I.11.) Korm. rendeletben meghatározott záró költségvetési beszámolóval s az Önkormányzatok közötti elszámolással kapcsolatos feladatokat Alap Község Önkormányzata – az Alapi Közös Önkormányzati Hivatal közreműködésével – teljesíti. 

8.4.  	Az Önkormányzatok megállapodnak abban, hogy az Alapi Közös Önkormányzati Hivatal átszervezését és a Cecei Közös Önkormányzati Hivatal átszervezését 2024. december 12.-napjáig bejelentik, s az állami támogatási igények módosítása tekintetében a Magyar Államkincstár útmutatása szerint egymással kölcsönösen együttműködve járnak el. 

8.5.	Az Alapi Közös Önkormányzati Hivatal 2024. december hónapban felmerülő működési költségei, így a december havi illetmény kifizetése is már 2025. költségvetési évet érinti, melynek elszámolása a 8.3. pont szerinti zárszámadás keretében a Magyar Államkincstár iránymutatása szerint történik. 

9.	Az Önkormányzatok Képviselőtestületei megállapodnak abban, hogy 2024. december 31.-napjáig a Cecei Közös Önkormányzati Hivatal jegyzője részére az Alapi Közös Önkormányzati Hivatal jegyzője:

9.1.	tételes leltárjegyzékkel átadja a Hivatal részére térítésmentes használatra biztosított eszközöket, felszereléseket és valamennyi ingóságot,

9.2.	a Alsószentiváni Kirendeltséget érintően keletkezett hivatali iratanyagokat,

9.3.	a 6.2. pontban nevesített köztisztviselők személyi anyagát.

10.	A közös fenntartás során keletkezett vagyoni kötelezettségekkel elszámolás:

10.1.	az Alapi Közös Önkormányzati Hivatal jegyzője 2024. december 31.-napjáig vállalhat a Hivatal 2024. évi költségvetése terhére kötelezettséget, legfeljebb 2025. január 31.-i határidővel.

	10.2.	Alap Község Önkormányzata az Alapi Közös Önkormányzati Hivatalt érintő pénzintézeti számlájához kapcsolódóan külön könyvelési kódon kezeli s teljesíti a 10.1. pont szerinti kifizetéseket. 

	10.3.	Az Önkormányzatok megállapodnak abban, hogy az Alapi Közös Önkormányzati Hivatalt megillető valamennyi bevétel érvényesítése, behajtása s a kötelezettségek teljesítése érdekében – a közös fenntartás megszűnését követően a 10.4. pont szerinti elszámolási eljárás befejezése időpontjáig – az Alapi Közös  Önkormányzati Hivatal jegyzője  eljárni jogosult, egyben köteles.

	10.4.	Az Önkormányzatok Képviselőtestületei a Alapi Közös Önkormányzati Hivatal Alsószentiván Község Önkormányzatával közös fenntartású 2024. december 31.-napjáig tartó működése időpontját követően a közös fenntartás működési, fenntartási költségei ismeretében egymással elszámolnak. 

10.4.1.	Alap Község Önkormányzata Képviselőtestülete vállalja, hogy a Közös Önkormányzati Hivatal 2024. december 31.-napjáig terjedő elszámolását elkészíti s azt Alsószentiván Község Önkormányzata Képviselőtestülete részére legkésőbb 2025. február 15.-napjáig megküldi.

10.4.2.	Alsószentiván Község Önkormányzata Képviselőtestülete az elszámolást soron követő ülésén, de legkésőbb 30 napon belül megtárgyalja s annak elfogadása tekintetében döntést hoz.

		10.4.3.	Az elszámolás a 10.4.1. és 10.4.2. pont szerinti elfogadását követően:

10.4.3.1.	30 napon belül az Önkormányzatok az esetlegesen fennálló összegszerűen megállapított tartozásukat – a 10.2. pont szerinti elkülönített számlára – átutalással teljesítik,

10.4.3.2.	a 10.4.3.1. pontban foglalt határidő lejártát követő 15 napon belül az elkülönített számlán rendelkezésre álló pénzösszeg a 10.5. pont szerinti arányban felosztandó és Alsószentiván Község Önkormányzata részére átutalandó a székhely Önkormányzat által.

10.5.	A Közös Önkormányzati Hivatal közös fenntartásából Alsószentiván Község Önkormányzata kiválásával kapcsolatos elszámolásban a maradvány összeg, avagy különbözeti összeg tekintetében az 1. pontban nevesített Megállapodás 17.3. pontjában foglaltak szerint kell rendelkezni s a zárszámadás időpontjában megfizetni, avagy visszatéríteni.

	10.6.	Az Alapi Közös Önkormányzati Hivatal közös fenntartásából Alsószentiván Község Önkormányzata kiválásával kapcsolatos költségeket Alsószentiván Község Önkormányzata viseli, a Cecei Közös Önkormányzati Hivatal közös fenntartásához csatlakozás felmerülő költségeivel együttesen, melyet a 10.4. pont szerinti elszámolásban kell szerepeltetni amennyiben annak Önkormányzat általi közvetlen megtérítése nem történne meg.

11.	Pályázati kötelezettségek:

	Az Alapi Közös Önkormányzati Hivatalt érintően az Önkormányzatoknak támogatási szerződésből származóan semminemű kötelezettségük nem áll fenn.






12.	Irattári anyag megőrzésére irányuló kötelezettség:
	
12.1.	Az Alapi Közös Önkormányzati Hivatal közös fenntartása időpontjáig keletkezett irattári anyag megosztottan a székhely hivatalban, a Sárszentágotai és az Alsószentiváni Kirendeltségen van elhelyezve, utóbbi átadására a 9.2. pont tartalmaz megállapodást, melynek megfelelően a nem selejtezhető irattári anyagok őrzése, illetékes levéltár részére átadása a 9.1. pontban nevesített közigazgatási szervnek kötelezettsége.

12.2.	A gazdálkodással kapcsolatos adatok, iratok átadására és megőrzésére a fentiek az irányadók.

13.	Az Alapi Közös Önkormányzati Hivatal közös fenntartása alatt keletkezett az Önkormányzatok, mint közös fenntartók hatáskörébe, feladat- és működési körébe tartozó bármely ügyben a képviseletet Alap Község Önkormányzata, mint irányító szerv látja el.

	13.1.	Az Alapi Közös Önkormányzati Hivatallal szemben sem közigazgatási, sem közszolgálati jogvita elbírálása nincs folyamatban.

13.2.	Amennyiben Alsószentiván Község Önkormányzata kiválását követően ezen tárgykörökben jogvita keletkezne, úgy a közigazgatási perekben a képviseletet a felperes lakóhelye szerint illetékes közigazgatási szerv, avagy a döntést hozó Önkormányzat biztosítja, amely a perrel járó valamennyi költséget viseli és a megítélt perköltségre jogosult. 

14.	Egyéb rendelkezések:
	
	14.1.	A jelen Megállapodásban nem szabályozott kérdésekben a „Magyarország helyi önkormányzatairól” szóló 2011. évi CLXXXIX. törvény, az „államháztartásról” szóló 2011. évi CXCV. törvény, az „államháztartási törvény végrehajtásáról” szóló 368/2011. (XII.31.) Korm. rendelet, a 4/2013. (I.11.) Korm. rendelet, valamint a „Polgári Törvénykönyvről” szóló 2013. évi V. törvény rendelkezései az irányadóak. 

	14.2.	Felek rögzítik, hogy jelen Megállapodásból eredő jogvitájukat elsődlegesen egyezség útján kísérlik meg rendezni, amennyiben az egyeztetés nem vezet eredményre a polgári peres eljárást igénylő jogvita esetén az illetékes Járásbíróság, avagy a pertárgy értékétől, illetőleg hatáskörtől függően a Székesfehérvári Törvényszék jogosult az ügyben eljárni. 

15.	A Megállapodást a Képviselőtestületek az alábbi határozataikkal fogadták el:

· Alap Község Önkormányzata Képviselőtestülete …./2024. (XI…...),
· Sárszentágota  Község Önkormányzata Képviselőtestülete …../2024. (XI…..)
· Alsószentiván Község Önkormányzata Képviselőtestülete …./2024. (XI…..) határozatával.







Megállapodást – mely … oldalból, 15 pontból áll, s 6 eredeti példányban készült – annak elolvasása, tartalmának megértése után a Képviselőtestületek nevében eljáró polgármesterek, mint önkormányzati akarattal teljességgel megegyezőt helybenhagyólag saját kezűleg aláírták, melynek záradékát az Alapi Közös Önkormányzati Hivatal jegyzője egyidejűleg kézjegyével látta el.
		
	Kelt, Alap, 2024. november „   „
	

	/: Suplicz Attila :/	/: Arany Réka :/	
	Alap Község Önkormányzata	Sárszentágota Község Önkormányzata
	polgármester	 polgármester


/: Husvéth Imre :/
Alsószentiván Község Önkormányzata
polgármester



Záradék:

A Megállapodást a Képviselő-testületek 15. pontban nevesített határozataikkal jóváhagyólag elfogadták felhatalmazva a polgármestert annak aláírására.


	/: Csalovszkiné Mezei Zsuzsanna :/
	Alapi Közös Önkormányzati Hivatal
	jegyzője


III. HATÁROZATI JAVASLAT
Cecei Közös Önkormányzati Hivatal közös fenntartásához Alsószentiván Község Önkormányzat csatlakozása.
. 

Alsószentiván Község Önkormányzata Képviselőtestülete megtárgyalta a Cecei Közös Önkormányzati Hivatal közös fenntartásához Alsószentiván Község Önkormányzat csatlakozására, s a működtetésére vonatkozó Megállapodás módosítására vonatkozó javaslatot, melyben foglaltakkal egyetértve az alábbi döntéseket hozza:

Alsószentiván Község Önkormányzata Képviselő-testülete a Cece Nagyközség Önkormányzata és Vajta Község Önkormányzata által közösen fenntartott Cecei Közös Önkormányzati Hivatal közös fenntartásához az Mötv. 85. § (3) bekezdésében meghatározott határidőben az Mötv. 85. § (1) bekezdésében foglalt törvényi feltételek fennállásával 2025. január 1.-napjával kezdődő hatállyal csatlakozik. 

Alsószentiván Község Önkormányzat Képviselő-testülete Cece Nagyközség Önkormányzata Képviselő-testületével és Vajta Község Önkormányzata Képviselő-testületével közösen a Cecei Közös Önkormányzati Hivatal létrehozására és működtetésére vonatkozó Megállapodás – továbbiakban Megállapodás - 2025. január 1-jei hatállyal történő módosításában, mint fenntartó részt vesz.
